CELEX: 62020TN0510
Language: lt
Date: 2020-08-14 00:00:00
Title: Byla T-510/20: 2020 m. rugpjūčio 14 d. pareikštas ieškinys byloje Fachverband Spielhallen ir LM / Komisija

5.10.2020   
            
            
               LT
            
            
               Europos Sąjungos oficialusis leidinys
            
            
               C 329/23
            
         
      2020 m. rugpjūčio 14 d. pareikštas ieškinys byloje Fachverband Spielhallen ir LM / Komisija
      
      (Byla T-510/20)
      (2020/C 329/42)
      Proceso kalba: vokiečių
      
         Šalys
      
      
         Ieškovės: Fachverband Spielhallen eV (Berlynas, Vokietija) ir LM, atstovaujamos advokatų A. Bartosch ir R. Schmidt
      
         Atsakovė: Europos Komisija
      
         Reikalavimai
      
      Ieškovės Bendrojo Teismo prašo:
      
                  —
               
               
                  panaikinti ginčijamą sprendimą tiek, kiek atsakovė juo galutinai atmetė ieškovių skundą, pateiktą dėl priemonės Nr. 3, t. y. prekybos, pajamų ir pelno mokesčių sumažinimo, iš šių mokesčių Šiaurės Reino-Vestfalijos žemėje apmokestinamosios vertės atskaitant dėl pelno išmokėjimo pagal Šiaurės Reino-Vestfalijos žemės SpielbankG (Lošimų namų įstatymas) 14 straipsnį sumokėtas sumas, ir taip atsisakė pradėti oficialią tyrimo procedūrą dėl šios priemonės;
               
            
                  —
               
               
                  priteisti iš atsakovės ieškovių bylinėjimosi išlaidas.
               
            
         Ieškinio pagrindai ir pagrindiniai argumentai
      
      Šis ieškinys pareikštas dėl 2019 m. gruodžio 9 d. Komisijos sprendimo C(2019)8819 final dėl valstybės pagalbos SA.44944 (2019C ex 2016/FC) – Viešųjų lošimo namų veiklos vykdytojų apmokestinimo tvarka Vokietijoje ir valstybės pagalba SA.53552 (2019/C ex 2019/FC) – Įtariama garantija viešųjų lošimo namų veiklos vykdytojams Vokietijoje (ekonomiškumo garantija) – Vokietija, panaikinimo.
      Ieškinys grindžiamas vieninteliu pagrindu – nurodoma, kad buvo pažeistos procesinės ieškovių teisės, nes Komisija oficialią tyrimo procedūrą atsisakė pradėti ir dėl priemonės Nr. 3. Šis ieškinio pagrindas susideda iš keturių dalių:
      
                  —
               
               
                  neatsižvelgimas į Sąjungos jurisprudencijos reikalavimus pelno išmokėjimą pagal Šiaurės Reino-Vestfalijos žemės ankstesnės redakcijos SpielbankG (Lošimų namų įstatymas) 14 straipsnį kvalifikuojant kaip mokestį – klaidingos tikrinimo sąlygos nustatymas;
               
            
                  —
               
               
                  pelno išmokėjimo pagal Šiaurės Reino-Vestfalijos žemės ankstesnės redakcijos SpielbankG (Lošimų namų įstatymas) 14 straipsnį nelaikymas mokesčiu pagal specialiuosius Vokietijos teisės aktų reikalavimus;
               
            
                  —
               
               
                  atsakovių argumentų, pateiktų grindžiant pelno išmokėjimą kaip mokestį, netinkamumas;
               
            
                  —
               
               
                  bendrojo ir specialiojo pelno mokesčių atskyrimas – taisyklės ir išimties santykio apgręžimas.